paragraph_text: Primorska nogometna liga, također kao i 'II. razred Područne lige Nogometnog saveza Rijeka', za sezonu 1978./79. je bila liga šestog stupnja nogometnog prvenstva Jugoslavije. <br> U ovoj sezoni je dotadašnji I. razred Područne lige Nogometnog saveza Rijeka preimenovan u Primorsko-goransku nogometnu zonu, a iz ''II. razreda Područne lige Nogometnog saveza Rijeka i III. razreda Područne lige Nogometnog saveza Rijeka su nastale Primorska nogometna liga i Goranska nogometna liga''. <br> Natjecalo se 11 klubova s područja Kvarnera, a prvak je bio klub "Halubjan" iz Viškova, koji je ostvario i promociju u Primorsko-goransku zonu.